


*ภาพข่าวประชาสัมพันธ์*

เอสซีจี ผนึกกำลัง โตโยต้า และ **CJPT** เร่งผลักดันไทยบรรลุความเป็นกลางทางคาร์บอน  
ด้วยนวัตกรรมพัฒนาพลังงานไฮโดรเจน- ไฟฟ้าจากโซลาร์- บิ๊กดาต้า เสริมศักยภาพขนส่ง โลจิสติกส์-  
ยานยนต์ไฟฟ้าไฮบริดและเซลล์เชื้อเพลิง

****

นายรุ่งโรจน์ รังสิโยภาส กรรมการผู้จัดการใหญ่ เอสซีจี มร.โคจิ ซาโต้ กรรมการผู้จัดการใหญ่ โตโยต้า มอเตอร์ คอร์ปอเรชั่น และ มร.ฮิโรกิ นากาจิม่า กรรมการผู้จัดการใหญ่ Commercial Japan Partnership Technologies Corporation (CJPT) ร่วมลงนามบันทึกความเข้าใจ (MOU) ผนึกกำลังความร่วมมือในการบรรลุความเป็นกลางทางคาร์บอน ได้แก่ การผลิตพลังงานไฮโดรเจนจากชีวมวลและอาหารเหลือทิ้ง การผลิตไฟฟ้าจากพลังงานแสงอาทิตย์-น้ำ การใช้บิ๊กดาต้า (Big Data) และโครงสร้างพื้นฐานด้านการโทรคมนาคม เพิ่มประสิทธิภาพการขนส่งและโลจิสติกส์ รวมถึงการพัฒนานวัตกรรมยานยนต์ไฟฟ้าที่หลากหลาย ได้แก่ รถยนต์พลังงานไฟฟ้าแบบไฮบริด(HEVs) รถยนต์พลังงานไฟฟ้า (BEVs) รถยนต์พลังงานไฟฟ้าแบบเซลล์เชื้อเพลิง (FCEVs) และรถยนต์ประหยัดพลังงาน ลดการปล่อยก๊าซคาร์บอนไดออกไซด์ต่อเนื่อง เพื่อให้ประเทศไทยบรรลุเป้าหมายความเป็นกลางทางคาร์บอน ภายในปี 2050 และการปล่อยก๊าซเรือนกระจกสุทธิเป็นศูนย์ (Net Zero) ในปี 2065 ซึ่งสอดคล้องกับแนวทาง ESG 4 Plus ของเอสซีจี โดยมี มร.มาซาโนริ คาตายามะ กรรมการผู้จัดการใหญ่ อีซูซุ มอเตอร์ จำกัด และ มร.ซาโตชิ โอกิโซ กรรมการผู้จัดการใหญ่ ฮีโน่ มอเตอร์ จำกัด พร้อมเข้าร่วมโครงการเพื่อบรรลุเป้าหมายความเป็นกลางทางคาร์บอน ในนามบริษัท CJPT